
RAPORT 

asupra proiectului de Lege pentru ratificarea Acordului de stabilizare şi de asociere între Comunităţile Europene şi statele membre ale acestora,
 pe de o parte şi Bosnia şi Herţegovina, pe de altă parte, 
semnat la Luxemburg la 16 iunie 2008
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, în procedură de urgenţă, cu proiectul de Lege pentru ratificarea Acordului de stabilizare şi de asociere între Comunităţile Europene şi statele membre ale acestora, pe de o parte şi Bosnia şi Herţegovina, pe de altă parte, semnat la Luxemburg la 16 iunie 2008, trimis cu adresa nr. PL-x 283 din 9 iunie 2009, înregistrată sub  nr. 21/187 din 10 iunie 2009.
Conform prevederilor art. 75 alin. (2) din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, în cazul acestei iniţiative legislative, Camera Deputaţilor este prima Cameră sesizată.

Consiliul Legislativ a avizat favorabil proiectul de lege, conform avizului nr. 371 din  21 aprilie 2009.

Iniţiativa legislativă supusă dezbaterii are ca obiect de reglementare ratificarea Acordului de stabilizare şi de asociere între Comunităţile Europene şi statele membre ale acestora, pe de o parte şi Bosnia şi Herţegovina, pe de altă parte, semnat la Luxemburg la 16 iunie 2008. În cadrul prezentului acord, se continuă dezvoltarea dialogului politic şi cooperării economice între părţi. Această cooperare consolidată este menită să apropie Bosnia şi Herţegovina de Uniunea Europeană.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege mai sus menţionat în şedinţa din 16  iunie 2009. 
La dezbaterea acestei iniţiative legislative, din totalul de 24 de membri ai Comisiei pentru politică economică, reformă şi privatizare, la şedinţă au fost prezenţi toţi deputaţii.
În urma examinării proiectului de lege şi a punctelor de vedere exprimate de către membrii Comisiei, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru ratificarea Acordului de stabilizare şi de asociere între Comunităţile Europene şi statele membre ale acestora, pe de o parte şi Bosnia şi Herţegovina, pe de altă parte, semnat la Luxemburg la 16 iunie 2008, în forma prezentată de iniţiator.

În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      

                    PRESEDINTE                                       SECRETAR                                                

                   Mihai TUDOSE                               Cătălin CHERECHEŞ                                                                                                                                          

Vă înaintăm, alăturat, RAPORTUL asupra proiectului de Lege pentru ratificarea Acordului de stabilizare şi de asociere între Comunităţile Europene şi statele membre ale acestora, pe de o parte şi Bosnia şi Herţegovina, pe de altă parte, semnat la Luxemburg la 16 iunie 2008, trimis, spre dezbatere în fond, în procedură de urgenţă, cu adresa nr. PL-x 283 din 9 iunie 2009, înregistrată sub  nr. 21/187 din          10 iunie 2009, Camera Deputaţilor fiind prima Cameră sesizată. 

În raport cu obiectul şi conţinutul său, proiectul de lege face parte din categoria legilor ordinare.

